Pontevedra (stêd)

Pontevedra is in stêd en gemeente yn de Spaanske provinsje Pontevedra yn de regio Galysje mei in oerflakte fan 118 km2 Yn 2020 telde Pontevedra 83.260 ynwenners. It is ek de haadstêd fan de provinsje en comarca Pontevedra.

 Geografy 
De gemeente grinzget yn it noarden oan de gemeenten Barro en Moraña, yn it noardwesten oan Campo Lameiro, yn it easten oan de gemeente Cotobade yn it súdeasten oan Ponte Caldelas, yn it suden oan Soutomaior, yn it súdwesten oan de gemeenten Vilaboa en Marín, yn it westen oan de Atlantyske Oseaan, de Ría de Pontevedra en de gemeente Poio, yn it noardwesten oan de gemeente Meis. Yn it suden hat de stêd in lytse tagong ta de Ría de Vigo, yn de punt fan O Castelo, dêr 't in lyts eilân leit (Illa do Castelo) dat ta de gemeente Pontevedra heart.

Klimaat
It klimaat is in tuskenbeiden seeklimaat. De trochsneed temperatuer is 15°C, mei in skommeling fan 10°C (10°C is de trochsneed temperatuer yn jannewaris, 20°C is de trochsneed temperatuer yn july). Oer it algemien is de regio tige wiet mei in delslach fan 1700 -1900 mm yn it jier, en yn trochsneed 102 dagen mei rein.

 Demografyske ûntwikkeling 

Boarne: INE; 1857-2011: folkstelling
Opm: Oanhechting fan Berducido (1857), Alba, Mourente, Salceda (1877), Geve (1950) en Puente Sampayo (1960)

 Ekonomy 
De measte arbeidsplakken binne yn de tsjinstesektor. Fanwegen de geografyske lizzing is de stêd wichtich as sintrum fan lokale hannel en as toeristestêd. Pontevedra is de haadstêd fan de provinsje en in administratyf sintrum. Tagelyk is der in relatyf grut tal militêren oanwêzich yn de sône, foar in part fanwegen de militêre seefeartskoalle yn Marín, dêr't de offisiers fan de Spaanske float oplaat wurde. Fierder is der de basis General Morilla, yn Figueirido dêr't de lânmachtbrigade Galicia VII stasjonearre is.

 Yndustry en boskbou 
De stêd is in sintrum foar de boskbou deromhinne en it grutste papierfabryk fan Spanje is dêr fêstige. Yn Pontevedra hat de CIFA, in wichtich ûndersyksynstitút fan de Spaanske oerheid op it mêd fan boskbou.

Toerisme
Pontevedra hat in histoarysk stedssintrum, mei gebouwen yn goatyske en Romaanske arsjitektuer. It sintrum hat in tal pleinen wêrûnder de Plaza de la Verdura, Plaza de la Ferreira en de Plaza de la Leña. De goatyske arsjitektuer is werom te finen yn de basilyk fan Santa María en yn de resten fan it kleaster fan  Santo Domingo.

Der binne ferskate musea yn de stêd, wêrûnder it Museo Provincial de Pontevedra en it museum fan Keltyske keunst, it Museo del Arte Celta. Tichteby Pontevedra binne ferskate lytsere doarpen en stêden dy 't benammen Spaanske toeristen lûke, lykas Sanxenxo, O Grove en it eilân Illa da Toxa.

Berne yn Pontevedra
 Delio Rodríguez (1916-1994), hurdfytser
 David García (1977), hurdfytser
 La Belle Otero (1868-1965), Spaansk aktrise

Galery

 Keppeling om utens 
 Webside fan de gemeente

Kategory:Plak yn Galysje